钦定古今图书集成/明伦汇编/官常典/第620卷 > 《回安庆陈知府启》前人
## 钦定古今图书集成/明伦汇编/官常典/第620卷 > 《回安庆陈知府启》前人

望郎引外，不孤铜虎之分；倦客得迁，只动莼鲈之想。
未遑修记，遽辱鸣谦。恭惟某官，奥学渊洄，清标山峙。
气沮金石，岂徒黄绢之好辞；世掌丝纶，宜得青毡之
旧物。亦既累年于东观，非唯百日于南宫。乃怀《棠棣》
之碑，径赋桐乡之政。朱光尝为皖守，非此地耶？汲黯
不薄淮阳，今召君矣。某久荒三径，又长十连。望吴会
于云间，恨无飞羽；借颍川之可润，但切驰心。